***FÜGGELÉK A PS/280/2023. SZÁMÚ HATÁROZATHOZ***

A határozat mellékletét képező CD-adathordozón található kérdőívek az előírt határidőn belül kitöltve, a Nemzeti Média- és Hírközlési Hatóság (a továbbiakban: Hatóság)

<https://adatkapu.nmhh.hu>

címen elérhető elektronikus ügyintézési infrastruktúrájának igénybevételével, vagy postai úton, a

**1525 Budapest, Pf. 75.**

postacímen nyújtandók be.

Az NMHH Adatkapu egy internetes címen elérhető felület, melynek használatához nem szükséges egyéb alkalmazást telepíteni. A szolgáltatást csak a rendszerben regisztrált Szolgáltatók vehetik igénybe. Ha a Szolgáltató a Hatóságnál már bejelentett Szolgáltató, az nem jelenti automatikusan az Adatkapu rendszerbe való bekerülést, a regisztráció igényét külön kell jelezni.

Az érintett adatok magas biztonságú kezelése érdekében a rendszerhez való hozzáférés csak a kormányzati ügyfélkapun keresztüli belépéssel lehetséges.

*Az NMHH adatkapu használatához szükséges technikai előfeltételek:*

Támogatott böngésző: Internet Explorer (10, 11 vagy magasabb verziójú), Microsoft Edge, Mozilla Firefox 47.x vagy újabb verzió, Google Chrome 76.x vagy újabb verzió, Safari 12.x vagy újabb verzió.

Regisztráció után minden Szolgáltató kap egy virtuális tárhelyet, ahol kizárólag a saját profiljához kötődő és elérhető elektronikus nyomtatványok, azaz űrlapok jelennek meg. Az űrlapok kitöltése és tárolása is a tárhelyen történik, így a szolgáltatás fenntartásához nem kell saját infrastruktúrát fenntartani.

Az Adatkapu rendszerhez való hozzáférés kizárólag a kormányzati Ügyfélkapun keresztüli belépéssel lehetséges, az Ügyfélkapu használata az okmányirodákban kezdeményezhető regisztrációhoz kötött.

*Az* Ügyfélkapu regisztrációt annak a magánszemélynek kell elvégeznie, aki a bevallásokat, adatszolgáltatásokat el fogja küldeni a Hatósághoz, illetve aki megbízója képviseletében az ügyeket elektronikusan kívánja intézni.

A Hatóság elektronikus űrlapjai a következő helyen érhetők el:

<https://adatkapu.nmhh.hu>

Sikeres (ügyfélkapus) azonosítás és az **Adatkapuba történő belépés után a bal oldali főmenüben található a Nyilatkozattételi űrlap.**

Az adatszolgáltatás a kapcsolódó elektronikus űrlapon, az előírt adatlap (Excel fájl) kitöltésével, mellékletek csatolásával és az űrlap Hatóság részére történő beküldésével teljesíthető. A Szolgáltató az adatszolgáltatás beérkezéséről hivatalos elektronikus érkeztető azonosítót kap közvetlenül a beküldés után, amely hivatalos visszaigazolás arról, hogy a Hatóság a beadványt befogadta.

További információkat az Adatkapuról, annak működéséről és a regisztráció folyamatáról a Hatóság internetes honlapján (<http://www.nmhh.hu>) a

<http://nmhh.hu/cikk/429/Tajekoztato_az_NMHH_Adatkapu_mukodeserol>

link alatt talál.

Tekintettel arra, hogy a benyújtott dokumentumokat a vonatkozó jogszabályok szerint természetes személyek hitelesítik, kérjük, hogy a benyújtó személy céges meghatalmazását, valamint képviselői nyilatkozatát hagyományos úton (faxon vagy postai küldeményként) az Adatkapun történő adatszolgáltatás teljesítése előtt, a megfelelő Adatkapus regisztráció érdekében szíveskedjen eljuttatni a következő telefax számra:

**06-1-356-5520**

vagy a következő postacímre:

**1525 Budapest, Pf. 75.**

A Hatóság a fenti elektronikus formátumban megküldött adatlapok beérkezéséről visszaigazoló e-mailt küld a Szolgáltató részére.

A Hatóság a Szolgáltatók adatszolgáltatási kötelezettségének elősegítése, valamint a hatékony adatfeldolgozás érdekében az adatszolgáltatásra irányuló határozat kézbesítésével egyidejűleg a kérdőíveket elektronikus – Excel fájl – formátumban a

<http://nmhh.hu/vezetekes_vegzodtetes_2023>

internetes címen megtalálható oldalon hozzáférhetővé és letölthetővé teszi.

Kérjük, hogy a kitöltött kérdőívek Hatóság részére történő eljuttatásával egyidejűleg adja meg azon személy nevét és elérhetőségeit, aki útján a Hatóság a Szolgáltatóval az adatszolgáltatással összefüggésben kapcsolatot tud tartani.

A kérdőívekben szolgáltatott üzleti titkot képező és bizalmas adatok teljes körű védelemben részesülnek, azok kezelése a jogszabályok által megkövetelt módon történik.

A kitöltött kérdőívek azonosíthatósága, valamint a szolgáltatott adatok feldolgozásának megkönnyítése érdekében **a Szolgáltatók kötelesek feltüntetni a határozatban tudomásukra hozott szolgáltatói azonosítót, melyet a megfelelően kitöltött kérdőívben, a megadott helyen, illetve elektronikus adathordozón történő továbbítás esetén a fájlnévben is fel kell tüntetni.**

A fenti URL-ről letöltött és kitöltött **adatszolgáltatási kérdőívet a Hatóság csak úgy tudja elfogadni,** ha a Szolgáltató a – szolgáltatói tevékenysége alapján kitöltésre kötelezett – **kérdőívet, és az abban jelzett mellékletek mindegyikét egyidejűleg beküldi.**